אסי טוביה וחברים

אסי טוּביה וחברים היא תוכנית דרמה קומית ישראלית המיועדת לילדים מהמגזר הדתי ומשודרת על ידי ערוץ מאיר לילדים. הסדרה התחילה בכיכוב השחקנים אסי צובל וטוביה רוזנפלד תחת השם אסי וטוביה ולאחר שהצטרפו אליהם שחקנים נוספים קיבלה הסדרה את שמה הנוכחי. בין 2006 ל-2023 שודרו 10 עונות של הסדרה והיא נחשבת לסדרת הטלוויזיה הארוכה ביותר שנוצרה בערוץ מאיר לילדים. כמו כן, נוצרו לסדרה מספר תוכניות ספין אוף, כגון "הרפתקאות אסי וטוביה בעיר דוד", "הסוד של ירושלים" "יבנה וחכמיה" ועוד. בדצמבר 2006 הוחלט בערוץ מאיר, אתר אינטרנט להפצת יהדות מטעם מכון מאיר, להפנות חלק מתכניו לילדים ונוער. כך החלו לשדר תוכנית טלוויזיה קצרה בשם "תנ"ך חי", במהלכה הציג הרב לוי סודרי את סיפורי התנ"ך לילדים. לאחר תקופה של שידורים הצטרף טוביה רוזנפלד בתור מנחה הפותח וסוגר התוכנית תוך שהוא מוסיף כמה מונולוגים חינוכיים ומנגן ניגונים. אחרי כמה חודשים הצטרף אסי צובל, ששימש בתור עורך וידאו בתוכנית, וכך נוצר הצמד "אסי וטוביה", שהציג יחד עלילות ארוכות יותר. בריאיון לרב חגי לונדין סיפר אסי צובל על תהליך הצטרפותו לתוכנית כשחקן: ערכתי את הדברים, והיו לי הערות לשיפור ולשימור. בסופו של דבר לאט לאט הבנו שכדי לדבר אל הילדים, כדי לעשות סיטואציה, אתה לא יכול לתת רק לבן אדם אחד לשבת ולדבר.. הוא חייב שיהיה מישהו שיהיה פרטנר, שיהיה איזשהו קונפליקט, וכך בעצם נוצרה הדמות של אסי. — תוכניות ילדים - ראיון עם אסי צובל וטוביה רוזנפלד - תוכנית מספר 21 - ערוץ מאיר - אתר היהדות הגדול בעולם, באתר ערוץ מאיר - אתר היהדות הגדול בעולם, ‏27 באפריל 2010 בדצמבר 2009 עברו צילומי התוכנית מהמקלט אל אולפן מכון מאיר, שם נוצר ה'צריף' המיתולוגי של התוכנית וגם הצטרף אבישי שטרית בתור מפעיל בובת תרנגול הודו מדבר בשם "פולקע". לאחר שאסי צובל ערך את הריאיון לשטרית עלה בלבו חשש שמא הבובה עלולה להפחיד את הילדים הצופים בסדרה, ולכן בעצתו של שטרית הם הלכו לגן ילדים יחד עם הבובה ומשתגובתם הייתה חיובית הם הכניסו את "פולקע" לסדרה. באותה תקופה היה יובל גינזבורג במאי הסדרה, ולאחר שצפה בקטע משחק של עופר מימרן בהמלצתו של שטרית, קרא לו להצטרף לשחק בסדרה בתור חברו של אסי. לאחר מכן הוחלף גינזבורג בבמאי אופיר דרעי. בסוף העונה השביעית הצטרף השחקן אריאל קרן בתור שחקן אורח ובעונות הבאות הפך לשחקן קבוע. ביוני 2021 פרסם אסי צובל כי כחצי שנה לפני כן החליט ערוץ מאיר להיפרד ממנו יחד עם עוד כמה מצוות הערוץ, אולם באוקטובר של אותה שנה הוא שב לערוץ. בתחילה הסדרה הייתה בין התוכניות היחידות של הערוץ ושודרה באופן עקבי וברצף, וכן לא הייתה מחולקת לעונות כלל. עד שנת 2012 שודרו כבר למעלה מ-500 פרקים של הסדרה, ובשלב מסוים חולקה הסדרה למספר סדרות נפרדות; "החדר של טוביה", בה נכללו הפרקים שצולמו במקלט בשנתיים הראשונות של הסדרה, "אסי וטוביה עולים לצריף", בה נכללו הפרקים הראשונים שצולמו לאחר המעבר לצריף, וכן "אסי טוביה ופולקע" ו"אסי טוביה וחברים" מחולקים כרונולוגית לפי הפרקים הישנים והחדשים בהתאמה. לאחר תקופה הוחלט לאחד בחזרה את הסדרה ולחלקה למספר עונות, וכך נקבע גם מספור העונות החדשות. עונה 6 שודרה בשנת 2015 והוקדשה לנושאי השבת ביהדות, עונה 7 שודרה בקיץ 2016, עונה 8 שודרה ב-2017, עונה 9 שודרה בקיץ 2019 ועונה 10 בקיץ 2022. לרוב, כל עונה מתחילה להיות משודרת בחודש יולי עם בואו של החופש הגדול. בינואר 2013 החלו לשדר את פרקי התוכנית גם בטלוויזיה בכבלים ובלוויין דרך אפיק 96 ב-HOT, ובפברואר 2014 גם ב-yes. מספר פרקים מהסדרה דובבו על ידי הערוץ לשפה האנגלית. רוב עלילת הסדרה מתרחשת ב'צריף' המיתולוגי; צריף מעץ ברחוב שדרות המאירי 4 בשכונת קריית משה בירושלים, בו נוהגים להתאסף ילדי השכונה, אסי, עופר, מתי ועוד. הצריף משמש גם כמקום משכנו של תרנגול ההודו המדבר, "פולקע", מדען אשר נוהג לערוך את ניסוייו בצריף. טוביה רוזנפלד הוא מוזיקאי ותקליטן, אשר מהווה את הדמות הבוגרת והאחראית בצריף. במהלך השנים נוצרו מספר סדרות ספין אוף לאסי טוביה וחברים, כגון "אסי וטוביה בעיר דוד", "הסוד של ירושלים", "תלמוד ישראלי", יבנה וחכמיה" ו"אבות לילדים", המתרחשים בין השאר, בצריף של החבורה, ובהם משתתפים כל הדמויות המרכזיות מהסדרה המקורית, אסי, טוביה ופולקע. בנוסף, דמויות מפתח בודדות מהסדרה משתתפות במספר סדרות נפרדות של ערוץ מאיר לילדים; כגון אסי בסדרה "מעמול" ו"אסי ויהונתן", טוביה ב"12 המופלאים", פולקע ב"מגלים עולם", טוביה ופולקע "חקירה בין ממדית" ואסי והמורה אביגדור ב"חוג תנ"ך עם המורה אביגדור". הרפתקאות אסי וטוביה בעיר דוד היא סדרה בעלת 15 פרקים, בה מתמודדים אסי, טוביה, פולקע ועופר עם אגדה יבוסית עתיקה שקמה לתחייה ומסכנת את ביטחון מדינת ישראל. על פי האגדה, לפני שנים רבות, שרידיו של כתר עתיק יומין אשר העניק כוח עצום לאדם שחבש אותו, הושמד על ידי ארבעת המלכים הגדולים של אותה התקופה, וכושף לארבעה מטבעות אשר על ידי שיבוצן בטס זהב ניתן יהיה לשחזר את הכתר. החבורה נחלצת לעצור את ארנן (ויקטור יונה), מחליפו של הארכאולוג הראשי בעיר דוד אשר מנסה להשיג את הכתר. לאורך רוב פרקי הסדרה הם נכשלים בניסיונות לעצור את ארנן, והוא מצליח להניח את ידו על כל המטבעות, אך בסופו של דבר אסי מוצא את הכתר ומשמידו. הסדרה נכתבה על ידי שני האריס, בוימה בידי יובל גינזבורג, צולמה בינואר 2014 ושודרה בין 2 ביולי ל-28 באוגוסט 2014. תלמוד ישראלי היא סדרת דרמה קומית אשר נוצרה בשיתוף עם ארגון תלמוד ישראלי המעודד את לימוד התלמוד לנוער. במהלך הסדרה נתקלים אסי, טוביה ופולקע, במגוון מקרים ומעשיות הקשורים לסוגיות מהתלמוד הבבלי. הסדרה נכתבה על ידי אדם צחי ובוימה בידי יצחק סברלדוב, שודרה לראשונה באוקטובר 2014 למשך 2 עונות, וצברה למעלה מ-300 אלף צפיות. הסוד של ירושלים היא סדרת דרמה בעלת 15 פרקים בהם גוללו את קורותיהם של אסי, טוביה, עופר, פולקע וחבורת ילדים ירושלמית אשר נבחרים לשחק בשעשועון בנושא ההיסטוריה של ירושלים ומתקיים ברחבי העיר. במהלך המשחק פוגשים אסי ועופר את חילקיהו, נביא שנסע בזמן מתקופת טרום חורבן בית המקדש השני. לאחר מכן הם חוזרים עמו בזמן אל אותה התקופה ומנסים למנוע את חורבן הבית. הסדרה נכתבה על ידי אסי צובל ורננית פרשני, ובוימה בידי אפיר דרעי. צובל התבטא לגבי תהליך כתיבת הסדרה: היה אתגר מאוד מאוד גדול בכתיבה של הסדרה. בגלל שמצד אחד אנחנו עושים סדרה על סיפורי החורבן של ירושלים שזה דבר מאוד לא שמח, לא נושא שצוחקים עליו, ומצד שני זו סדרה מלאה בבדיחות. היינו צריכים למצוא את האיזון הנכון בין הרצינות של הסיפורים ולשמור עליהם סיפורים רציניים, ומצד שני עדיין לעשות אותה סדרה קלילה וכיפית שיהיה כיף לילדים לצפות בה. — מגלים את הסוד של ירושלים, סרטון בערוץ "ערוץ מאיר לילדים", באתר יוטיוב (אורך: 05:03) הסדרה צולמה בספטמבר 2016, עלתה לשידור ב-13 בנובמבר 2016 והייתה להשקעה הגדולה ביותר של הערוץ. בנוסף לשחקנים הקבועים של הזיכיון, לוהקו דמויות נוספות כגון יפים ריננברג המגלם את חילקיהו ורם מזרחי המגלם את שמשון. בתחילה תוכנן שמזרחי יגלם את הנביא חלקיהו אך לאחר מכן הוחלט לשנות זאת. אבות לילדים היא סדרה בהשתתפות אסי, טוביה ופולקע, אשר מנגישים משניות ממסכת אבות. הסדרה נכתבה על ידי אדם צחי ובוימה בידי אייל זייד. היא שודרה החל משנת 2020. חקירה בין ממדית היא סדרת מדע בדיוני בהשתתפות טוביה, פולקע ודמויות נוספות, במהלכה פולקע מעביר חוג מדע בזום, ובמסגרת החוג הוא מחליט להשתמש בטכנולוגיה חדשה, ולהכניס את משתתפי החוג אל תוך מרחב וירטואלי בין-יקומי חדשני הנקרא "פולקע זום", אך כפיל של פולקע, מיקום אחר, כולא את הילדים בתוך ה"פולקע זום", ופולקע וטוביה פותחים במצוד אחריו. הסדרה נכתבה על ידי מתן צור ואור אסולין. יבנה וחכמיה היא סדרה בהשתתפות אסי, טוביה, פולקע ועופר, אשר מתרחשת בתל יבנה ובמהלכה מופיע חלון זמן שמוביל אל העיר יבנה העתיקה של לאחר חורבן בית שני. הדמויות נעות בין שתי התקופות באמצעות חלון הזמן. הסדרה נכתבה על ידי יצחק לאור, בוימה בידי אופיר דרעי, הופקה בידי צבי יהודה הרלינג והחלה להיות משודרת ביולי 2023. יהודה שלזינגר מ"ישראל היום" כינה את הצמד אסי וטוביה ככוכבי הילדים חובשי הכיפות, והמקבילה ליובל המבולבל של הציבור החילוני. אריאל הורוביץ מכיפה כתב כי כוכבי הסדרה הפכו למותג פופולרי בקרב ילדי הציונות הדתית, ולפי ynet התוכנית הצליחה לחדור כמעט לכל בית במגזר הדתי. תמר רותם מ"הארץ" כתבה כי הסדרה חביבה ומושכת לצפייה, כשעל פי רוב השפה הטלוויזיונית בתוכנית עדכנית למדי. היא ציינה כי היה אפשר להתחבר אל הסדרה על אף התוכן הדתי בה, אך הדגישה כי מתעוררת תחושה מטרידה מהדרת הנשים מהתוכנית. כמו כן, גם השחקן אסי צובל סיפר כי פנה לרב דב ביגון, ראש ישיבת מכון מאיר, בבקשה כי יש להכניס נשים לתוכנית. עלילות ארץ גושן מעמול (סדרה) אתר האינטרנט הרשמי של אסי טוביה וחברים אסי טוביה וחברים, במיזם "אישים" לתיעוד היצירה הישראלית אסי וטוביה-שלא נחמיץ חלק א, סרטון בערוץ "ערוץ מאיר לילדים", באתר יוטיוב (אורך: 12:15) לא צריכים לדעת הכל, באתר כיפה, 1 במאי 2008 ברוכים הבאים לקייטנה של אסי וטוביה, באתר ynet, 8 ביולי 2011 ראו בפסקת #דמויות לסדרה 2 עונות הצריף אינו קיים במציאות, ובפועל הוא מצולם באולפן הממוקם באותה הכתובת ראו בהמשך הפסקה אסי טוביה וחברים - מאחורי הקלעים, באתר ערוץ מאיר לילדים, ‏תשרי תשע"ב אסי טוביה וחברים - עונה 7 - מאחורי הקלעים, באתר ערוץ מאיר לילדים דודו כהן, ‏"אנשים מבקשים חתימות בכותל", באתר ‏מאקו‏, 8 בפברואר 2012 תוכניות ילדים - ראיון עם אסי צובל וטוביה רוזנפלד - תוכנית מספר 21 - ערוץ מאיר - אתר היהדות הגדול בעולם, באתר ערוץ מאיר - אתר היהדות הגדול בעולם, ‏27 באפריל 2010 אסי טוביה וחברים - עונה 10 - מאחורי הקלעים, באתר ערוץ מאיר לילדים בשבע 385: לא רק משחק ילדים, באתר ערוץ 7, 18 במרץ 2010 אסי טוביה וחברים - עונה 7 - מס לקונדס, באתר ערוץ מאיר לילדים אסי צובל בפוסט נוקב: "מכון מאיר החליט להיפרד מכל עובדי הערוץ", באתר כיפה, 21 ביוני 2021 יהונתן גוטליב, אסי צובל נפרד מערוץ מאיר לילדים, באתר ערוץ 7, 21 ביוני 2021 לאחר הסכסוך המתוקשר: אסי צובל ומכון מאיר חוזרים לשתף פעולה, באתר כיפה, 18 בנובמבר 2021 יהונתן גוטליב, אסי צובל חוזר לערוץ מאיר לילדים, באתר ערוץ 7, 18 בנובמבר 2021 אסי ופולקע- ישיבת מצפה יריחו- חידון ברכות תשע"ב!, סרטון בערוץ "DAVID3NAMAN", באתר יוטיוב (אורך: 05:12) הבלוגיה, חלוקת סדרות אסי וטוביה, באתר ערוץ מאיר לילדים ערוץ מאיר לילדים, הרגע הזה, רגע לפני שבת..., באתר פייסבוק, ‏26 בנובמבר 2015 אסי טוביה וחברים - עונה 6, באתר ערוץ מאיר לילדים פרומו אסי וטוביה עונה חדשה בקרוב באתר YB009390, סרטון בערוץ "אופיר דרעי", באתר יוטיוב (אורך: 00:31) אסי טוביה וחברים - עונה 7, באתר ערוץ מאיר לילדים ערוץ מאיר לילדים, הצצה לפרק הבא של אסי טוביה וחברים, באתר פייסבוק, ‏9 בנובמבר 2017 אסי טוביה וחברים - עונה 8 פרק 6 - "כמעט מושלמים חלק ב", באתר ערוץ מאיר לילדים פרומו "אסי טוביה וחברים" העונה החדשה - החל מהחופש הגדול תשעט!, סרטון בערוץ "ערוץ מאיר לילדים", באתר יוטיוב (אורך: 00:26) אסי טוביה וחברים - עונה 9, באתר ערוץ מאיר לילדים אסי טוביה וחברים - עונה 10 - פרק 1 - אופיר הכביר, סרטון בערוץ "ערוץ מאיר לילדים", באתר יוטיוב (אורך: 22:43) ערוץ מאיר לילדים, אסי טוביה וחברים - עונה חדשה עכשיו באתר!, באתר פייסבוק, ‏3 ביולי 2019 ערוץ מאיר לילדים, העונה החדשה בסדרה "אסי טוביה וחברים" כבר באוויר!, באתר פייסבוק, ‏20 ביולי 2022 ערוץ מאיר לילדים, פותחים את החופש עם עונה חדשה של "אסי טוביה וחברים"!, באתר פייסבוק, ‏24 ביוני 2019 ישי פרידמן, יהודים בפריים טיים: ערוץ מאיר בהוט, באתר nrg‏, 6 בינואר 2013 אפי אברהם, ‏טלויזיה אמונית: 'ערוץ מאיר' עובר לשדר במסגרת הוט, באתר "סרוגים", 28 בינואר 2013 אפי אברהם, ‏גם בYES: ערוץ מאיר מתחבר ללווין ומשיק אתר חדש, באתר "סרוגים", 20 בפברואר 2014 אנגלית, באתר ערוץ מאיר לילדים מעמול - תוכנית החופש לילדים (באדיבות ערוץ מאיר לילדים), סרטון בערוץ "חדשות כיפה", באתר יוטיוב (אורך: 24:51) הרפתקאות אסי ויהונתן בתלמוד הישראלי - להאמין בעצמי חלק א', סרטון בערוץ "אסי ויהונתן", באתר יוטיוב (אורך: 18:12) 12 המופלאים | סדרה חדשה | ערוץ מאיר לילדים, סרטון בערוץ "ערוץ מאיר לילדים", באתר יוטיוב (אורך: 22:29) מגלים עולם | מדוזה | ערוץ מאיר לילדים, סרטון בערוץ "ערוץ מאיר לילדים", באתר יוטיוב (אורך: 03:27) ערוץ מאיר לילדים | חקירה בין ממדית | פרק 1, סרטון בערוץ "ערוץ מאיר לילדים", באתר יוטיוב (אורך: 09:21) חוג התנ"ך של המורה אביגדור - סדרה חדשה - פרק ראשון - גדעון, סרטון בערוץ "ערוץ מאיר לילדים", באתר יוטיוב (אורך: 19:17) הרפתקאות אסי וטוביה בעיר דוד, באתר ערוץ מאיר לילדים עיר דוד - ירושלים הקדומה, ערוץ מאיר לילדים בעיצומם של צילומי סדרה חדשה בעיר דוד, באתר פייסבוק, ‏28 בינואר 2014 חכמולוגי, לוח החופש הגדול תשע'ד !!! כל החופש בלוח אחד !, באתר ערוץ מאיר לילדים, ‏2014 אסי וטוביה ברדיו קול חי, באתר ערוץ מאיר לילדים אבי רט, ילדים, היום נלמד גמרא, באתר ynet, 29 באוקטובר 2014 לומדים גמרא עם אסי, טוביה ופולקע: גם אתם יכולים להיות פוסקים, באתר ynet, 14 בספטמבר 2016 תלמוד ישראלי, באתר ערוץ מאיר לילדים תלמוד ישראלי עם אסי וטוביה - פרק 1 "ייאוש מאבידה", סרטון בערוץ "תלמוד ישראלי", באתר יוטיוב (אורך: 03:45) תלמוד ישראלי, אסי וטוביה לומדים תלמוד ישראלי - כבר 300 אלף צפיות!!, באתר פייסבוק, ‏27 בינואר 2015 הסוד של ירושלים, באתר ערוץ מאיר לילדים סדרת מתח והרפתקאות על ימי בית שני לילדים, באתר כיפה, 3 בנובמבר 2016 מגלים את הסוד של ירושלים, סרטון בערוץ "ערוץ מאיר לילדים", באתר יוטיוב (אורך: 05:03) אריאל קרן, אסי וטוביה הסוד של ירושלים, באתר פייסבוק, ‏26 בספטמבר 2016 ערוץ מאיר לילדים, ליצור את הסדרה הכי מושקעת אי פעם בערוץ, באתר פייסבוק, ‏4 באוגוסט 2022 אבות לילדים, באתר ערוץ מאיר לילדים ערוץ מאיר לילדים, תוכנית חדשה ונפלאה על פרקי אבות!, באתר פייסבוק, ‏15 בינואר 2020 קיץ בערוץ מאיר לילדים!, סרטון בערוץ "ערוץ מאיר לילדים", באתר יוטיוב (אורך: 00:40) אתר האינטרנט הרשמי של חקירה בין ממדית יבנה וחכמיה, באתר ערוץ מאיר לילדים ערוץ מאיר לילדים, אז מה הלו"ז חברים., באתר פייסבוק, ‏12 ביולי 2023 ערוץ מאיר לילדים, סדרה חדשה בערוץ מאיר מבית 'אסי וטוביה' - יבנה העתיקה מתעוררת לחיים!, באתר פייסבוק, ‏12 ביולי 2023 יבנה וחכמיה - אסי וטוביה - פרק 1, סרטון בערוץ "ערוץ מאיר לילדים", באתר יוטיוב (אורך: 20:42) יהודה שלזינגר, יובל המבולבל, הגרסה הדתית, באתר ישראל היום, 15 במרץ 2012 "בסך הכל בן אדם רגיל", באתר כיפה, 22 בדצמבר 2011 השמיני-מה? ילדי המגזר מתים על פולקע, באתר ynet, 3 בנובמבר 2013 תמר רותם, ערוץ מאיר מציג: על בנים ועל בנים, באתר הארץ, 25 במאי 2013 תכירו את אסי צובל-האיש שחולל את מהפכת התוכן לילדים הגדולה ביותר בעולם הדתי לאומי, סרטון בערוץ "TOV אקטואליה יהודית", באתר יוטיוב (אורך: 17:20)